
מגישים:
ספיר גרינשפון
קילרין בוקובזה
ניקול פודגורצקי
סהר דהאן
                                מורה: אילנה סורפין



ניסוי מקדים: התכונות השונות של תירוש ענבים.
הקדמה:
הכימיה משמשת ביום יום כלי עזר בתהליכי הכנת מוצרים שונים.בדיקת התכונות הפיסיקליות והכימיות של חומר הגלם היא בעלת חשיבות מרובה להחלטות המתקבלות לגבי אופן השימוש בחומר הגלם ולגבי טיב המוצר המתקבל.

ציוד וחומרים:
· 40 גר' ענבים אדומים
· כוס כימית 250 מ"ל-בתוכה הענבים
· משטפת מים
· משורות 50 מ"ל\10 מ"ל
· כותש חשמלי
· פיפטת פסטר חד פעמית
· מדבקות,נייר טישו  עדין לניגוב העדשה
· אינדיקטור הבודק את רמת החומציות (PH)
· רפרקטומטר
· 2 ג'ר שמרים
· קומקום למים חמים
· ארלנמייר 125 מ"ל
· כפיות ספטולה
· מד לחץ\חיישן לחץ
· בוחש מגנטי+מגנט+דייג

מהלך הניסוי:

1)ריסקנו היטב את הענבים בעזרת הכותש החשמלי.

2) בעזרת פיפטת פסטר טפטפנו מעט מהתירוש שנוצר לאחר כתישת הענבים על האינדיקאטור והתוצאה הייתה          ph=3.5 

3) מדדנו את אחוז הסוכר על ידי שימוש ברפרקטומטר .שאבנו טיפת נוזל וטיפטפנו על הרפרקטומטר,הגבול בין הצבע הכחול במכשיר לצבע הלבן עמד של 23.את התוצאה חילקנו ב-1.8 . אחוז הסוכר בתירוש עומד על 12.78%.

4) הכנסנו ארלנמייר את השמרים

5) מדדנו במשורה 20 מ"ל מים בטמפ' C°40-45, עי"י ערבוב מים מהמשטפת עם מים מהקומקום.

6) הכנסנו מגנט לתוך האלרלנמייר והנחנו על הבוחש המגנטי.
7) הוספנו את המים לארלנמייר והפעלנו את הבוחש עד שקיבלנו תרחיף הומוגני.

8) מדדנו במשורה 20 מ"ל מהתירוש שהכנו והוספנו לארלנמייר. והמשכנו בערבוב על לסוף הניסוי.
9) רשמנו את הטמפ' המדויקת-  C°33 

10)סגרנו את הפתח על הפקק אליו מחובר חיישן הלחץ וייצבנו את הבקבוק.
 
11) מדדנו את הרשום במד הלחץ- 30


דיון ומסקנות:
השוונו את תוצאות הבליעה שקיבלנו לתוצאות של קבוצות אחרות אך הן לא היו דומות.
ההבדלים יכלו להיגרם ממס' סיבות:שוני בכמות חומר הגלם ואחוזי הסוכר בו, חוסר דיוק במינונים, שימוש בכלים לא נקיים או לא תקינים

שאילת  שאלות -  
1. ממה מושפע ה- PH  בתמיסה החומצית של הענבים?
2. כיצד כמות הסוכר משפיעה על תמיסת היין?
3. כיצד אחוזי אלכוהול משפיעים על תמיסת היין?
4. כיצד סוגים שונים של ענבים מפיעים על תמיסת יין?
5. כיצד כמות המים משפיעה על תמיסת היין?




שאלת החקר -  
כיצד משפיעה כמות השמרים על הלחץ שנוצר בכלי בזמן תסיסת היין?
השערה – 
אנו משערים כי, ככול שכמות השמרים גדולה יותר הלחץ בכלי התגובה בזמן תסיסת היין עולה.
בסיס מדעי להשערה - 
שמרים הם פטריות חד-תאיות פקולטטיביות, כלומר פטריות שביכולתן לבצע נשימה אווירנית ואל-אווירנית.
מוּכרים כיום 39 סוגים שונים של שמרים, ובתוכם מאות מינים שונים. רוב תאי השמר משתייכים למערכת הפטריות Ascomycota אך חלקם למערכת פטריות הבסיסה (Basidiomycota).
השמרים מפיקים את האנרגיה שלהם על ידי פירוק סוכר המצוי בסביבתם, ומתרבים על ידי הנצה, פליגה או ברבייה מינית.
השמרים משמשים את האדם בעיקר באפייה ובייצור משקאות חריפים, ייצור אתנול ומחקר.
התסיסה הכוהלית היא תהליך פירוק של מולקולות גלוקוז בלא נוכחות חמצן על ידי שמרי יין. בתהליך זה מולקולת הגלוקוז מפורקת לשתי מולקולות פירובט (גליקוליזה), שמפורקות לאחר מכן למולקולות אתנול. בסך הכול נוצרות בתהליך מכל מולקולת גלוקוז שתי מולקולות אתנול, שתי מולקולות ATP (שהיא ניצולת מועטה של אנרגיה לעומת 38 מולקולות ATP בתהליך הנשימה האווירנית) ובנוסף נפלטות גם שתי מולקולות פחמן דו-חמצני. ככל שכמות שמרי היין גדלה כך קצב פליטת הפחמן הדו-חמצני גדל.
מכאן נובע שככל שכמות השמרים גדולה יותר התגובה מתרחשת מהר יותר וכמות גדולה של פחמן דו חמצני משתחררת לתוך כלי התגובה כתוצאה מכך לחץ בכלי עולה.

המשתנה הבלתי התלוי -  
כמות השמרים (גרם)
המשתנה תלוי -  
לחץ בכלי התגובה (מ"מ/Hg )

גורמים קבועים – 
1. סוג הענבים
2. כמות הענבים
3. זמן הכתישה
4. סוג השמרים
5. סוג הכלים
6. תנאי הסביבה
7. זמן הניסוי – 5 דקות לכל בדיקה.

רשימת ציוד וחומרים – 
4 כוסות כימיות עם ענבים
4 כוסות כימיות עם כמויות שונות של שמרים 1 גרם, 2.5 גרם, 3.5 גרם, 4.5 גרם.
4 ארלנמייר
4 מדי לחץ
4 שעון עצר



מהלך הניסוי -  
רסקנו היטב את הענבים שקבלנו בעזרת כותש אלקטרוני. לאחר מכן הכנסנו לארלנמייר את השמרים והוספנו 20 מ"ל מים ו-20 מ"ל ענבים מרוסקים, ערבבנו היטב, סגרנו את הכלי עם מד-הלחץ ואטמנו את הכלי עם ניילון
[bookmark: _GoBack]חזרנו על תהליך זה ארבע פעמים עם משתנה לא קבוע אחד של כמויות השמרים (בגרם). כמויות השמרים היו 1 גרם, 2.5 גרם, 3.5 גרם ו- 4.5 גרם. 
סגרנו את הבקבוקים עם מד-לחץ ובמשך 5 דק' בדקנו את הלחץ שנוצר בתוך הכלי שבו התרחש תהליך התסיסה ובסוף כתבנו תצפיות ותוצאות הניסוי.
אופי מדידה של משתנה תלוי הוא – מדידה בעזרת מד לחץ.

ניסוי בקרה -  ניסוי מקדים שבו השתמשנו ב 2 גרם של שמרים. הבקרה היא פנימית השוואתית.
תצפיות – 
לפני הניסוי: מיץ הענבים המרוסק היה בצבע אדום-סגול כהה, והשמרים היו בצבע צהוב-חום. כל אחד בכלים נפרדים.
בזמן הניסוי: הכנסנו את השמרים לתוך הכלי עם מיץ הענבים המרוסק, בתחילה לא היה שינוי אך לאחר זמן קצת התמיסה שינתה צבע לגוון בהיר יותר של אדום.
בסוף הניסוי: בסוף מדידת הלחץ בכלי היה ניתן להבחין בבועות בכלים.
ניתן לראות שכאשר מוסיפים שמרים לענבים נוצר תהליך מסוים. בתחילת התהליך השמרים והענבים מופרדים אך כמעט מיד היה ניתן לראות שהם מתחילים לעבור תהליך תסיסה ליצירת אלכוהול. 




טבלת התוצאות של השפעת כמות השמרים על לחץ בכלי עם תמיסת יין:
	מספר הבקבוק
	כמות השמרים (גרם)
	לחץ בכלי התגובה (מ"מ/Hg)

	1
	1
	19

	2
	2.5
	38

	3
	3.5
	62

	4
	4.5
	109





הסבר על הגרף-
בגרף ניתן לראות כיצד הכמות של השמרים משפיעה על הלחץ בכלי וככל שהיא יותר גדולה כך גם רמת הלחץ עולה.
דיון מסכם – 
מסקנה – השערתנו הייתה נכונה. ככל שכמות השמרים הייתה גדולה יותר כך רמת הלחץ בכלי עלתה.


תגובת תסיסה שבה סוכר בתירוש הופך לכוהל ופד"ח :
C6H12O6(g) → 2C2H5OH(l) + 2CO2(g)
השמרים גורמים לסוכר להתפרק. הסוכר מתפרק לכוהל ופד"ח. כמות השמרים משנה את זמן התגובה כלומר, ככול שיש יותר שמרים התגובה תתרחש מהר יותר. דבר שיוצר כמות גדולה יותר של פד"ח שגורם ללחץ בכלי לעלות.
לסיכום – 
במהלך הניסוי הכרנו מכשירים חדשים כמו מד לחץ, ספקטרופוטומטר שלא יצא לנו לעבוד איתם בבית הספר.
נהנינו מכל האביזרים המחודשים והרבים שקבלנו שאיתם היינו יכולים  לדייק את רמת הניסוי.
יתכן שבתנאים וחומרים אחרים היינו מגיעים למסקנות אחרות. 
ניסוי זה עסק ביין שהוא משקה שנמצא עוד מתקופת המקרא בחיי היום יום שלנו ובנוסף על שמרים שהם מרכיב בחייו של כל אדם בעולם הזה והיה מעניין למצוא את הקשר בין שני הדברים ואיך הם משפיעים אחד על השני.
היה מאוד מספק לראות שצדקנו לגבי השערתנו. והנסיעה למכון ויצמן מאוד ריגשה אותנו.
גורמים אשר יכולים לגרום לאי דיוק – 
1. עוצמת ניעור הכלי בזמן מדידת הלחץ בכלי.
2. אטימות לא מלאה בכלי שגורמת לבריחת פד"ח.
הצעות לשיפור הניסוי – 
· חזרה על הניסוי כמה פעמים ולעשות ממוצע .
· להקפיד על גורמים קבועים.
· זמן כתישה-היה קשה להקפיד עליו בגלל פעילות לקוייה של הכותש. 

שאלה נוספת:  כיצד סוגים שונים של שמרים משפיעים על הלחץ בתמיסת יין?

ביבליוגרפיה – 
הרצאה במכון ויצמן.
השפעת כמות השמרים על הלחץ
שנוצר בכלי בתהליך תסיסת יין
1	2.5	3.5	4.5	19	38	62	109	כמות של שמרים (גרם)
לחץ בתוך הכלי
(מ"מ/Hg)

